พบทันตแพทย์เพื่อรับการรักษาโรคฟันผุ ป้องกันไม่ให้อาการแย่ลง ป้องกันไม่ให้เกิดฟันผุ
ทันตแพทย์ของคุณอาจแนะนำวิธีการรักษาที่แตกต่างกันไปขึ้นอยู่กับอาการของโรคฟันผุที่เกิดขึ้น หากมีข้อสงสัยใดๆ เกี่ยวกับขั้นตอนการรักษา ให้คุณสอบถามทันตแพทย์ของคุณ หากโรคฟันผุอยู่ในระยะเริ่มแรกและยังคงมีขนาดที่เล็ก ทันตแพทย์ของคุณอาจแนะนำวิธีการรักษาที่รุกรานฟันน้อยที่สุดอย่างการรักษาด้วยฟลูออไรด์ โดยทันตแพทย์จะใช้ฟลูออไรด์เคลือบลงไปที่ผิวฟันและทิ้งไว้เพียงไม่กี่นาทีให้แข็งตัว การรักษาด้วยฟลูออไรด์ฟื้นฟูเคลือบฟันตรงบริเวณที่เกิดการผุให้กลับมาแข็งแรงดังเดิม รวมถึงคืนกลับแร่ธาตุไปที่ผิวฟันหากทำการรักษาอย่างทันท่วงที แม้ว่าขั้นตอนการรักษาด้วยฟลูออไรด์จะใช้เวลาเพียงไม่กี่นาที แต่คุณจะไม่สามารถทานหรือดื่มอะไรได้เป็นเวลาอย่างน้อย 30 นาทีหลังการรักษาเพื่อให้ฟลูออไรด์ซึมเข้าสู่ผิวเคลือบฟันให้เรียบร้อยเสียก่อน หากโรคฟันผุของคุณตรวจพบช้าเกินกว่าจะสามารถรักษาด้วยฟลูออไรด์ได้อย่างมีประสิทธิภาพ ในขั้นนี้โรคฟันผุอาจจำเป็นต้องรักษาโดยการอุดฟันแทน ทันตแพทย์จะใช้เครื่องมือเจาะตรงส่วนที่เกิดการผุแล้วจึงอุดรูที่เจาะด้วยวัสดุสำหรับอุดฟัน  โดยทั่วไปแล้วทันตแพทย์มักใช้พอร์ซเลนหรือคอมโพสิตเรซินในการอุดฟัน โดยเฉพาะอย่างยิ่งสำหรับการอุดฟันหน้า เนื่องจากวัสดุเหล่านี้มีเฉดสีที่ใกล้เคียงกับสีของฟันจริง  ทันตแพทย์อาจทำการอุดฟันกรามด้วยอัลลอยสีเงินหรือสีทอง เนื่องจากวัสดุเหล่านี้จะมีความทนทานมากกว่าวัสดุประเภทอื่น รวมถึงคราบหินปูนมักมีแนวโน้มที่จะก่อตัวตรงบริเวณฟันกรามมากกว่า ทันตแพทย์จะกำจัดเนื้อฟันส่วนที่ผุออกแล้วใส่ยาฆ่าเชื้อในคลองรากฟันเพื่อกำจัดแบคทีเรีย จากนั้นจึงอุดปิดรูด้วยวัสดุสำหรับอุดฟัน การรักษาด้วยวิธีนี้เป็นวิธีสุดท้ายที่จะสามารถรักษาฟันเอาไว้ได้ก่อนที่จำเป็นจะต้องถอนออก ในกรณีส่วนใหญ่คุณอาจจำเป็นต้องใช้ที่ครอบฟันเมื่อรับการรักษารากฟัน ในกรณีนี้ทันตแพทย์จะทำการถอนฟันซี่ที่ผุออก ซึ่งหลังจากนั้นคุณสามารถแทนที่ฟันที่ถอนไปด้วยการใส่รากฟันเทียมทั้งเพื่อความสวยงามและเพื่อป้องกันไม่ให้ฟันซี่อื่นๆ เคลื่อนที่ การแปรงฟันนอกจากจะช่วยป้องกันฟันผุได้อย่างได้อย่างมีประสิทธิภาพแล้ว ยังเป็นวิธีการสำคัญที่จะช่วยป้องกันไม่ให้อาการฟันผุแย่ลงอีกด้วย เนื่องจากการสะสมของเศษอาหารจะกระตุ้นให้เกิดการเจริญเติบโตของแบคทีเรียที่จะแทรกซึมเข้าไปในโพรงและทำให้อาการฟันผุแย่ลงกว่าเดิม พยายามเน้นการแปรงฟันซี่ที่ผุเพื่อขจัดเศษอาหารที่ยังคงติดค้างและชะลออาการของโรคฟันผุ  เลือกใช้แปรงสีฟันขนนุ่มและพยายามอย่ากดแรงจนเกินไปในขณะที่แปรงฟัน ให้คุณขยับแปรงสีฟันไปมาเบาๆ เป็นเวลาอย่างน้อย 2 นาที  แปรงฟันวันละ 2 ครั้งเช้าเย็นรวมถึงหลังอาหาร จำไว้ว่าการรักษาความสะอาดของช่องปากเป็นสิ่งสำคัญในช่วงที่คุณเป็นโรคฟันผุ เพราะคราบพลัคจะเริ่มก่อตัวภายใน 20 นาทีหลังการทานอาหาร โรคฟันผุจะค่อยๆ แสดงอาการออกมาทีละน้อย ยิ่งไปกว่านั้น ในบางครั้งโรคฟันผุอาจเกิดขึ้นโดยแทบไม่แสดงอาการออกมาให้เห็นเลย นี่จึงเป็นเหตุผลสำคัญที่คุณควรเข้ารับการตรวจสุขภาพฟันเป็นประจำ มีสัญญาณต่างๆ มากมายที่บ่งบอกว่าโรคฟันผุกำลังก่อตัวขึ้นหรือทำลายฟันของคุณไปแล้ว และหากคุณสังเกตเห็นสัญญาณเหล่านี้ ให้คุณเข้ารับการรักษาจากทันตแพทย์ทันที และในระหว่างที่รอให้ถึงวันนัดหมาย ให้คุณปฏิบัติตามวิธีในบทความนี้เพื่อป้องกันไม่ให้อาการแย่ลง  มีจุดสีขาวบนฟัน. อาการนี้เป็นสัญญาณเริ่มต้นของโรคฟันผุหรือฟันตกกระซึ่งมีสาเหตุมาจากการที่กรดกัดกร่อนแร่ธาตุของเคลือบฟัน อย่างไรก็ตาม โรคฟันผุในช่วงระยะนี้ยังมีโอกาสที่จะหายดีได้ดังเดิม คุณจึงควรเริ่มรับการรักษาทันทีเมื่อเริ่มสังเกตเห็นอาการ มีอาการเสียวฟัน. โดยทั่วไปแล้วอาการเสียวฟันจะเกิดขึ้นหลังการบริโภคอาหารหรือเครื่องดื่มที่มีรสหวาน ร้อนจัด หรือเย็นจัด ซึ่งอาการเสียวฟันนี้ไม่ใช่สัญญาณของโรคฟันผุเสมอไปและหลายๆ คนมักมีอาการเสียวฟันเป็นเรื่องปกติ อย่างไรก็ตาม หากคุณไม่เคยมีอาการเสียวฟันมาก่อนและเริ่มมีอาการเกิดขึ้นโดยทันทีภายหลังบริโภคอาหารหรือเครื่องดื่มชนิดหนึ่ง แสดงว่าคุณอาจกำลังเริ่มมีปัญหาเกี่ยวกับสุขภาพฟัน  รู้สึกเจ็บฟันเมื่อกัดลงไป มีอาการปวดฟัน. เมื่อโรคฟันผุเริ่มมีอาการที่รุนแรงจนส่งผลกระทบต่อเส้นประสาทของฟัน คุณอาจรู้สึกถึงอาการเจ็บปวดเรื้อรังบนฟันซี่ที่ผุได้ อาการปวดฟันนี้มักเกิดขึ้นโดยกะทันหันและอาจแย่ลงเมื่อทานอาหารหรือดื่มเครื่องดื่ม มีรูบนฟันที่เห็นได้ชัดเจน. อาการนี้เป็นสัญญาณเตือนว่าโรคฟันผุเริ่มมีอาการที่รุนแรงและกำลังกัดกร่อนผิวฟันในระดับที่ลึก จำไว้ว่าโรคฟันผุสามารถเกิดขึ้นและขยายใหญ่ขึ้นโดยไม่แสดงอาการใดๆ ออกมา ฟลูออไรด์เป็นสารที่ออกฤทธิ์เป็น Bacteriostatic จึงสามารถช่วยในการยับยั้งการเจริญเติบโตของแบคทีเรียในช่องปาก รวมถึงมีส่วนช่วยในการเพิ่มความแข็งแรงให้ฟันโดยการคืนกลับแร่ธาตุไปที่ผิวฟัน จึงทำให้ฟันของคุณทนต่อการกัดกร่อนยิ่งขึ้น ซึ่งหากคุณสังเกตเห็นสัญญาณของโรคฟันผุได้อย่างทันท่วงที การรักษาด้วยฟลูออไรด์อย่างเหมาะสมก็สามารถช่วยให้โรคฟันผุหายดีได้ คุณสามารถหาซื้อผลิตภัณฑ์ที่ประกอบด้วยฟลูออไรด์ได้ตามร้านขายยาทั่วไป แต่สำหรับผลิตภัณฑ์ออกฤทธิ์ค่อนข้างรุนแรง คุณจำเป็นต้องให้ทันตแพทย์เขียนใบสั่งยาให้เสียก่อน ตัวเลือกที่ดีที่สุดในการรักษาโรคฟันผุคือการใช้ผลิตภัณฑ์ฟลูออไรด์ที่ทันตแพทย์เลือกใช้ อย่างไรก็ตาม มีผลิตภัณฑ์อีกมากมายให้คุณได้เลือกใช้ในระหว่างที่รอให้ถึงวันนัดตรวจกับทันตแพทย์  ยาสีฟันฟลูออไรด์. ยาสีฟันโดยส่วนใหญ่ที่วางขายตามท้องตลาดจะมีปริมาณของโซเดียมฟลูออไรด์อยู่ที่ 1000-1500 ppm และในบางครั้งทันตแพทย์อาจสั่งจ่ายยาสีฟันที่ประกอบด้วยโซเดียมฟลูออไรด์ในปริมาณที่มากถึง 5000 ppm น้ำยาบ้วนปากฟลูออไรด์. บ้วนปากด้วยน้ำยาบ้วนปากที่ผสมฟลูออไรด์เป็นประจำทุกวัน น้ำยาบ้วนปากที่วางขายโดยทั่วไปจะประกอบด้วยโซเดียมฟลูออไรด์ประมาณ 225-1000 ppm พยายามมองหาน้ำยาบ้วนปากที่มีเครื่องหมายรับรองจากสมาคมทันตแพทย์อเมริกันหรือ ADA เจลฟลูออไรด์. เจลฟลูออไรด์มีลักษณะที่ข้นและสามารถติดกับผิวฟันได้เป็นเวลานาน ให้คุณบีบเจลฟลูออไรด์ลงบนถาดที่ทำไว้เฉพาะแล้วนำไปครอบฟันให้พอดี อาการปากแห้งจะก่อให้เกิดการสะสมของแบคทีเรียที่เป็นสาเหตุทำให้เกิดฟันผุ จึงมีส่วนในการเร่งให้โรคฟันผุมีอาการแย่ลงเร็วยิ่งขึ้น พยายามคงความชุ่มชื้นของปากเพื่อชะลอการลุกลามของโรคฟันผุรวมถึงกลั้วปากเพื่อขจัดเศษอาหารในช่องปากที่อาจทำให้โรคฟันผุมีอาการแย่ลง หากปากของคุณยังคงแห้งไม่ว่าคุณจะดื่มน้ำมากเพียงใด อาการนี้อาจเป็นสัญญาณของโรคที่มีความรุนแรงมากขึ้นหรือเป็นผลข้างเคียงจากการใช้ยาบางชนิด ปรึกษาแพทย์ของอาการปากแห้งของคุณยังคงเกิดขึ้นอย่างต่อเนื่อง ไซลิทอลเป็นน้ำตาลแอลกอฮอล์ตามธรรมชาติที่สกัดได้จากพืช มีคุณสมบัติในการฆ่าแบคทีเรียและช่วยในการป้องกันการติดเชื้อ หมากฝรั่งที่ประกอบด้วยไซลิทอล 1-20 กรัมมีส่วนช่วยในการขจัดแบคทีเรียที่ก่อให้เกิดโรคฟันผุและเป็นสาเหตุทำให้อาการแย่ลง หากคุณสงสัยว่าฟันกำลังผุ ลองเคี้ยวหมากฝรั่งไซลิทอลเพื่อชะลอการเกิดฟันผุให้ช้าลงในระหว่างที่รอให้ถึงวันนัดตรวจกับทันตแพทย์  เลือกซื้อหมากฝรั่งที่มีเครื่องหมายรับรองจาก ADA เพื่อให้แน่ใจว่าจะไม่เป็นการก่อให้เกิดความเสียหายต่อฟันของคุณแทน การเคี้ยวหมากฝรั่งยังมีส่วนช่วยในการกระตุ้นการผลิตน้ำลาย จึงช่วยขจัดเศษอาหารที่ติดอยู่ตามซอกฟันและทำให้เคลือบฟันแข็งแรงขึ้น เนื่องจากน้ำเกลือมีคุณสมบัติเป็นยาฆ่าเชื้อโรค ทันตแพทย์ส่วนใหญ่จึงแนะนำให้กลั้วปากด้วยน้ำเกลือเพื่อรักษาบาดแผลและการติดเชื้อในช่องปาก น้ำเกลือยังมีส่วนช่วยในการขจัดแบคทีเรียที่เป็นสาเหตุทำให้เกิดโรคฟันผุ จึงช่วยชะลอการเกิดฟันผุให้ช้าลงในระหว่างที่รอให้ถึงวันนัดตรวจกับทันตแพทย์  ละลายเกลือ 1 ช้อนชาในน้ำอุ่น 1 แก้ว กลั้วปากด้วยน้ำเกลือนาน 1 นาที โดยเน้นกลั้วตรงบริเวณฟันที่ผุ ทำซ้ำวันละ 3 ครั้ง แม้ว่าจะยังไม่มีการวิจัยค้นคว้าอย่างกว้างขวางมากนัก มีแต่มีหลักฐานบางส่วนแสดงให้เห็นว่าชะเอมเทศมีส่วนช่วยในการป้องกันและชะลอการเกิดฟันผุ รวมถึงสามารถฆ่าแบคทีเรียที่ก่อให้เกิดโรคฟันผุและลดการอักเสบในช่องปากได้อีกด้วย ลองแปรงฟันด้วยชะเอมเทศเพื่อชะลอการเกิดฟันผุให้ช้าลงในระหว่างที่รอให้ถึงวันนัดตรวจกับทันตแพทย์  คุณสามารถเลือกใช้ยาสีฟันที่มีส่วนประกอบของชะเอมเทศ หรือจะหาซื้อผงชะเอมเทศและนำมาผสมกับยาสีฟันก็ได้เช่นกัน เลือกใช้ผลิตภัณฑ์ชะเอมเทศที่ปราศจากกลีเซอไรซิน (Deglycyrrhizinated licorice (DGL)) ซึ่งเป็นสารที่อาจก่อให้เกิดอาการไม่พึงประสงค์หรือผลข้างเคียงที่รุนแรงได้ ควรปรึกษาแพทย์ทุกครั้งก่อนเริ่มใช้ผลิตภัณฑ์ชะเอมเทศ เนื่องจากชะเอมเทศอาจทำให้เกิดปฏิกิริยาต่อยาบางชนิด เช่น ยากลุ่ม ACE inhibitor อินซูลิน ยากลุ่ม MAO inhibitors และยาเม็ดคุมกำเนิด รวมถึงก่อให้เกิดปัญหาด้านสุขภาพสำหรับผู้ที่มีโรคประจำตัวบางชนิด เช่น โรคตับหรือโรคไต โรคเบาหวาน โรคหัวใจหรือหัวใจล้มเหลว และโรคมะเร็งที่ตอบสนองต่อฮอร์โมน โรคฟันผุมีสาเหตุมาจากแบคทีเรียกลุ่มสร้างกรดที่เจริญเติบโตได้ดีในสภาพแวดล้อมที่เป็นกรด โดยแบคทีเรียเหล่านี้จะใช้น้ำตาลที่ติดอยู่ตามซอกฟันในการสร้างพลังงาน คุณจึงควรลดปริมาณอาหารและเครื่องดื่มที่อุดมไปด้วยน้ำตาล รวมถึงแปรงฟันทุกครั้งหลังมื้ออาหารหากสะดวก อาหารที่อุดมไปด้วยแป้ง เช่น มันฝรั่ง ขนมปัง และพาสต้า ก็เป็นอีกหนึ่งประเภทอาหารที่จะสร้างสภาพแวดล้อมที่เหมาะกับแบคทีเรียกลุ่มสร้างกรดเช่นกัน พยายามหลีกเลี่ยงการทานคาร์โบไฮเดรตทั้งแบบเชิงเดี่ยวและที่ผ่านการขัดสีในปริมาณมากและแปรงฟันทุกครั้งหลังมื้ออาหาร รักษาความสะอาดและสุขภาพฟันของคุณโดยการแปรงฟันวันละ 2 ครั้ง โดยเลือกใช้แปรงสีฟันที่มีขนแปรงที่นุ่มและเปลี่ยนแปรงสีฟันทุกๆ 3-4 เดือน และเพื่อให้แน่ใจว่าคุณทำความสะอาดฟันได้อย่างมีประสิทธิภาพ พยายามปฏิบัติตามคำแนะนำการแปรงฟันจากสมาคมทันตแพทย์อเมริกัน  เอียงแปรงสีฟันให้ทำมุม 45 องศากับร่องเหงือก เนื่องจากคราบหินปูนมักก่อตัวอยู่ตามร่องเหงือก ขยับแปรงสีฟันไปมาเบาๆ เป็นช่วงสั้นๆ โดยให้แต่ละช่วงมีความกว้างประมาณฟันซี่หนึ่งเท่านั้น แปรงผิวฟันทั้งด้านนอกและด้านในจนครบ แปรงฟันนานอย่างน้อย 2 นาที ปิดท้ายด้วยการแปรงลิ้น เพราะหากคุณละเลยการทำความสะอาดลิ้น อาจทำให้มีแบคทีเรียหลงเหลืออยู่และกระจายไปทั่วทั้งปากทันทีที่คุณแปรงฟันเสร็จ แปรงฟันวันละ 2 ครั้งเช้าเย็น นอกจากการแปรงฟันแล้ว การใช้ไหมขัดฟันก็เป็นอีกหนึ่งสิ่งสำคัญในการรักษาสุขภาพฟันให้แข็งแรง หมั่นใช้ไหมขัดฟันอย่างน้อยวันละครั้งหรือ 2 ครั้งเพื่อให้ได้ผลลัพธ์ที่ดียิ่งขึ้น ลองทำตามขั้นตอนด้านล่างนี้เพื่อให้แน่ใจว่าคุณใช้ไหมขัดฟันอย่างถูกวิธี  ดึงไหมขัดฟันให้ยาวประมาณ 18 นิ้ว และพันไหมไว้กับนิ้วกลางข้างหนึ่งโดยเหลือไหมเพียงเล็กน้อยสำหรับพันไว้กับนิ้วกลางอีกข้างหนึ่ง ดึงไหมให้แน่นระหว่างนิ้วโป้งกับนิ้วชี้ แล้วเลื่อนไหมขึ้นลงระหว่างซอกฟัน กดไหมให้ลึกจนถึงร่องเหงือกแล้วโอบฟันไว้ให้เป็นรูปตัว C จับไหมให้แน่นแล้วขยับไหมขึ้นลงเบาๆ ทำซ้ำจนครบทุกซี่ ใช้ไหมส่วนใหม่ทุกครั้งเมื่อขัดฟันแต่ละซี่ หากร่องฟันติดกันมากกว่าปกติ ให้เลือกใช้ไหมขัดฟันชนิดเคลือบขี้ผึ้งที่ลื่นหรือชนิดเส้นเล็กพิเศษเพื่อให้ง่ายต่อการขัดฟันมากยิ่งขึ้น น้ำยาบ้วนปากบางยี่ห้ออาจช่วยได้เพียงระงับกลิ่นปากเท่านั้น แต่ไม่มีคุณสมบัติในการฆ่าแบคทีเรียและขจัดคราบหินปูนที่เป็นสาเหตุทำให้เกิดกลิ่นปากและโรคฟันผุ ดังนั้น เมื่อเลือกซื้อน้ำยาบ้วนปาก ให้มองหาน้ำยาบ้วนปากที่ผ่านการตรวจสอบและรับรองจาก ADA ว่ามีส่วนช่วยในการขจัดคราบหินปูนคลิกที่นี่เพื่อตรวจสอบยี่ห้อน้ำยาบ้วนปากที่ได้รับการรับรองจาก ADA  พยายามเลือกซื้อน้ำยาบ้วนปากที่มีคุณสมบัติในการขจัดคราบหินปูน รักษาโรคเหงือกอักเสบและโรคฟันผุ และลดกลิ่นปาก  มีน้ำยาบ้วนปากสูตรแอลกอฮอล์น้อยหรือปราศจากแอลกอฮอล์หลายยี่ห้อที่มีประสิทธิภาพในการดูแลสุขภาพฟันของคุณ ดังนั้นหากคุณไม่สามารถทนต่ออาการแสบร้อนจากการใช้น้ำยาบ้วนปากสูตรปกติได้ ลองมองหาน้ำยาบ้วนปากสูตรดังกล่าว จำไว้ว่าทุกอย่างที่คุณทานล้วนมีผลต่อสุขภาพฟันของคุณทั้งสิ้น อาหารบางประเภทมีประโยชน์ต่อสุขภาพฟันของคุณ ในขณะที่อาหารบางประเภทอาจจำเป็นต้องลดปริมาณหรือหลีกเลี่ยงไป  ทานอาหารที่อุดมด้วยไฟเบอร์. ไฟเบอร์มีส่วนช่วยในการขจัดคราบหินปูน รวมถึงกระตุ้นการผลิตน้ำลายซึ่งช่วยชะล้างกรดและเอ็นไซม์ที่เป็นอันตรายต่อฟันของคุณ อาหารที่เป็นแหล่งของไฟเบอร์ได้แก่ ผัก ผลไม้ และธัญพืชเต็มเมล็ด ทานผลิตภัณฑ์นม. นม ชีส และโยเกิร์ตรสธรรมชาติมีส่วนช่วยในการกระตุ้นการผลิตน้ำลายเช่นเดียวกัน รวมถึงอุดมไปด้วยแคลเซียมที่ช่วยบำรุงเคลือบฟันให้แข็งแรงยิ่งขึ้น ดื่มชา. สารอาหารในชาเขียวและชาดำมีส่วนช่วยในการขจัดคราบหินปูนและชะลอการเจริญเติบโตของแบคทีเรีย นอกจากนี้ การชงชาด้วยน้ำเปล่าที่มีฟลูออไรด์ยังช่วยเพิ่มสารอาหารที่เป็นประโยชน์ต่อฟันของคุณเป็นสองเท่า หลีกเลี่ยงอาหารและเครื่องดื่มที่มีน้ำตาลในปริมาณมาก. น้ำตาลจะกระตุ้นการเจริญเติบโตของคราบหินปูนและแบคทีเรียที่เป็นสาเหตุของการเกิดโรคฟันผุ คุณจึงควรลดปริมาณการบริโภคลูกกวาดและน้ำอัดลม แต่หากคุณเป็นคนติดอาหารและเครื่องดื่มรสหวาน ควรพยายามทานควบคู่กับมื้ออาหารและดื่มน้ำเปล่าให้มาก การทำเช่นนี้สามารถเพิ่มปริมาณการผลิตน้ำลายในช่องปากของคุณซึ่งจะช่วยในการชะล้างน้ำตาลและลดการเจริญเติบโตของกรดและแบคทีเรีย แปรงฟันทุกครั้งหลังทานอาหารประเภทแป้ง. อาหารประเภทแป้งอย่างมันฝรั่งและข้าวโพดสามารถติดตามซอกฟันได้ง่ายกว่าปกติและนำไปสู่โรคฟันผุได้ คุณจึงควรแปรงฟันทุกครั้งหลังทานอาหารประเภทแป้งเพื่อป้องกันการเกิดโรคฟันผุ น้ำอัดลม แอลกอฮอล์ หรือแม้แต่น้ำผลไม้เป็นเครื่องดื่มที่มีความเป็นกรดสูงและสามารถกระตุ้นการเจริญเติบโตของแบคทีเรียที่เป็นสาเหตุของการเกิดโรคฟันผุ คุณจึงควรหลีกเลี่ยงหรือดื่มเครื่องดื่มดังกล่าวในปริมาณที่พอดี  ผู้ร้ายสำคัญที่มีผลต่อสุขภาพฟัน ได้แก่ เครื่องดื่มเกลือแร่อย่าง Gatorade เครื่องดื่มชูกำลังอย่าง Red Bull และน้ำอัดลมอย่าง Coke เนื่องจากเครื่องดื่มอัดแก๊สคาร์บอนไดออกไซด์อาจส่งผลให้เกิดการสึกหรอของฟันได้  ดื่มน้ำเปล่าให้มาก และบ้วนปากด้วยน้ำเปล่าทุกครั้งหลังดื่มเครื่องดื่มที่เป็นกรด จำไว้ว่าแม้แต่น้ำผลไม้แท้ 100% ก็มีน้ำตาลเป็นส่วนประกอบเช่นเดียวกัน เพื่อดูแลสุขภาพฟันของคุณ ให้คุณเจือจางน้ำผลไม้ 100% กับน้ำเปล่าในปริมาณที่เท่ากัน รวมถึงลดปริมาณการดื่มน้ำผลไม้และบ้วนปากด้วยน้ำเปล่าทุกครั้งหลังดื่มเสร็จ โดยปกติแล้วคุณควรพบทันตแพทย์เพื่อตรวจสุขภาพฟันทุกๆ 6 เดือนเพื่อให้แน่ใจว่าคุณมีสุขภาพฟันที่แข็งแรง ในระหว่างการตรวจสุขภาพฟัน ทันตแพทย์จะทำความสะอาดฟันอย่างละเอียดและขูดหินปูนที่ก่อตัวขึ้นในช่วงที่ผ่านมา รวมถึงตรวจหาสัญญาณของโรคฟันผุ โรคเหงือก หรือปัญหาในช่องปากอื่นๆ  ทันตแพทย์ยังช่วยให้คุณตรวจพบโรคฟันผุได้ในช่วงที่ยังมีขนาดเล็กอยู่ ซึ่งหากทันตแพทย์ตรวจพบโรคฟันผุได้อย่างทันท่วงที เขาหรือเธอก็จะสามารถรักษาโรคฟันผุของคุณได้ด้วยวิธีที่รุกรานฟันน้อยที่สุด วิธีการง่ายๆ อย่างเช่น การปรับเปลี่ยนไลฟ์สไตล์ การรักษาความสะอาดของช่องปากอย่างเหมาะสม และการรักษาด้วยฟลูออไรด์ ก็อาจเพียงพอต่อการรักษาโรคฟันผุขนาดเล็กแล้ว เนื่องจากวิธีการเหล่านี้จะกระตุ้นการคืนกลับแร่ธาตุไปที่ผิวฟันซึ่งเป็นวิธีการฟื้นฟูตามธรรมชาติ
ปรึกษาทันตแพทย์เกี่ยวกับทางเลือกในการรักษา. รักษาด้วยฟลูออไรด์. รักษาโดยการอุดฟันที่ผุ. รักษารากฟันหากการผุลุกลามลึกลงไปถึงโพรงประสาทฟัน. ถอนฟันหากอาการฟันผุรุนแรงจนไม่สามารถรักษาฟันซี่นั้นเอาไว้ได้. แปรงฟันซี่ที่ผุอย่างระมัดระวัง. สังเกตอาการ. รักษาด้วยฟลูออไรด์. ดื่มน้ำให้มาก. เคี้ยวหมากฝรั่งไซลิทอลปราศจากน้ำตาล. กลั้วปากด้วยน้ำเกลือ. แปรงฟันด้วยชะเอมเทศ. หลีกเลี่ยงการทานน้ำตาลทรายขาวบริสุทธิ์. แปรงฟันวันละ 2 ครั้ง. ใช้ไหมขัดฟันทุกวัน. บ้วนปากด้วยน้ำยาบ้วนปากที่ได้รับการรับรองจากสมาคมทันตแพทย์อเมริกัน. ทานอาหารที่ดีต่อสุขภาพฟัน. หลีกเลี่ยงเครื่องดื่มที่เป็นกรด. พบทันตแพทย์เป็นประจำ.
https://www.wikihow.com/Keep-a-Cavity-from-Getting-Worse https://www.wikihow.com/Keep-a-Cavity-from-Getting-Worse https://www.wikihow.com/Keep-a-Cavity-from-Getting-Worse
Visiting the Dentist to Treat a Cavity Preventing an Existing Cavity From Getting Worse Preventing Cavities